CELEX: 62021TN0425
Language: et
Date: 2021-07-10 00:00:00
Title: Kohtuasi T-425/21: 10. juulil 2021 esitatud hagi – eSlovensko Bratislava versus komisjon

25.10.2021   
            
            
               ET
            
            
               Euroopa Liidu Teataja
            
            
               C 431/41
            
         
      10. juulil 2021 esitatud hagi – eSlovensko Bratislava versus komisjon
      (Kohtuasi T-425/21)
      (2021/C 431/49)
      Kohtumenetluse keel: inglise
      
         Pooled
      
      
         Hageja: eSlovensko Bratislava (Bratislava Staré Mesto, Slovakkia) (esindaja: advokaat B. Fridrich)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 21. oktoobri 2020. aasta rakendusotsus C(2020)7415 final, millega muudetakse rakendusotsust C(2018)6712 toetuste valimise ja andmise kohta telekommunikatsiooni valdkonnas Euroopa ühendamise rahastu raames (lisa nr. 1), mis tehti eSlovensko Bratislavale e-maili teel teatavaks 10. mail 2021;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  —
               
               
                  Esimene väide, et rikuti olulist menetlusnormi, ületati volituste piire, rikuti aluslepinguid või nende rakendusnorme või kuritarvitati võimu, eelkõige anti faktilistele asjaoludele väär õiguslik hinnang (õiguse heale haldusele rikkumine, volituste piiride ületamine, proportsionaalsuse, õiguskindluse, õigusriigi ja õiguspärase ootuse põhimõtte rikkumine ning faktilistele asjaoludele väära õigusliku hinnangu andmine toetuste valimisel ja andmisel Euroopa ühendamise rahastu 2018-1 CEF Telecom projektikonkursi CEF-TC- 2018-1 raames, eeskätt mis puudutab tegevuskava nr 2018-SK-IA-0019 Slovak Safer Internet Centre V, mille esitas eSlovensko Bratislava).
               
            
                  —
               
               
                  Teine väide, et komisjonilt tuleks välja mõista kohtukulud vastavalt eespool esitatud argumentidele ja vaidlustatud komisjoni otsuse väidetavale meelevaldsusele.